|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS** **DOMES LĒMUMS**

Gulbenē

|  |  |
| --- | --- |
| **2025.gada 30.janvārī** |  **Nr. GND/2025/53** |
|  |  **(protokols Nr. 3; 47.p.)** |

**Par biogāzes kompleksa ar digestāta lagūnām izveidi nekustamajā īpašumā “Cemeri” Litenes pagastā, Gulbenes novadā**

Gulbenes novada pašvaldības (turpmāk – Pašvaldība) dokumentu vadības sistēmā 2024.gada 20.septembrī ar reģistrācijas numuru GND/17.2/24/3207-H reģistrēts sabiedrības ar ierobežotu atbildību “Host Latvia”, reģistrācijas Nr. 40103755376, juridiskā adrese: Cēres iela 23, Rīga, LV-1058 (turpmāk – Iesniedzējs) 2024. gada 20.septembra iesniegums Nr. N-24-05, kurā lūgts pieņemt lēmumu atbilstoši Atkritumu apsaimniekošanas likuma 8.panta pirmās daļas prasībai, kas ir nepieciešams vides tehnisko noteikumu saņemšanai attiecībā uz plānoto darbību “Biogāzes kompleksa ar digestāta lagūnām izveide” nekustamajā īpašumā “Cemeri” (nekustamā īpašuma kadastra numurs 5068 006 0007, zemes vienības kadastra apzīmējums 5068 006 0098), Litenes pagastā, Gulbenes novadā.

Gulbenes novada pašvaldības 2024.gada 11.novembrī saņēma (dokumentu vadības sistēmā reģistrēts ar Nr. GND/4.10/24/3835-) Valsts vides dienesta atļauju pārvaldes 2024.gada 8.novembrī izdotu dokumentu Nr. 11.4/AP/11491/2024 “Paredzētās darbības ietekmes sākotnējais izvērtējums Nr. AP24SI0362 par SIA “Host Latvia” biogāzes kompleksa ar digestāta lagūnām izveidi nekustamajā īpašumā “Cemeri” (zemes vienības kadastra apzīmējums 50680060098), Litenes pagastā, Gulbenes novadā.

Paredzētās darbības ietekmes sākotnējā izvērtējumā Nr. AP24SI0362 ir norādīts, ka būvniecības ieceres mērķis ir izveidot biogāzes kompleksu ar digestāta lagūnām īpašumā “Cemeri” (zemes vienības kadastra apzīmējums 50680060098), Litenes pagastā, Gulbenes novadā. Biogāze tiks ražota no kūtsmēsliem un citiem lauksaimniecības atkritumiem un atliekvielām. Plānotais darbinieku skaits līdz 5 cilvēkiem. Dienesta ieskatā pirms tehnisko noteikumu saņemšanas paredzētajai darbībai nepieciešama Gulbenes novada pašvaldības atļauja atbilstoši Atkritumu apsaimniekošanas likuma 8.panta pirmās daļas 2.punktam.

Atkritumu apsaimniekošanas likuma 8.panta pirmās daļas 2.punkts nosaka, ka pašvaldība pieņem lēmumus par jaunu sadzīves vai ražošanas atkritumu savākšanas, dalītas vākšanas, šķirošanas, sagatavošanas pārstrādei un reģenerācijas vai apglabāšanas iekārtu un infrastruktūras objektu, kā arī atkritumu poligonu izvietošanu savā administratīvajā teritorijā atbilstoši atkritumu apsaimniekošanas valsts plānam un reģionālajiem plāniem.

Iesniedzējs Pašvaldībā iesniedza (dokumentu vadības sistēmā 2025.gada 21.janvārī reģistrēts ar reģistrācijas numuru GND/17.2/24/3207-H) papildu dokumentus:

1) SIA “AGRO Cemeri”, reģistrācijas numurs 44103034228, juridiskā adrese: “Cemeri”, Litenes pagasts, Gulbenes novads, LV-4405, 2025.gada 21.janvārī izdotu pilnvaru, ar kuru Iesniedzējs tiek pilnvarots kārtot jautājumus, kas saistīti ar Pilnvaras devējam piederošajā nekustamajā īpašumā, kas atrodas Cemeri, Litenes pag., Gulbenes nov. nov., LV-4405, un ir reģistrēts Litenes pagasta zemesgrāmatu nodalījumā Nr. 100000491197, kadastra Nr. 50680060007, esošās biogāzes stacijas, tai skaitā, fermentatora ar kadastra apzīmējumu 5068 006 0098 001, koģenerācijas staciju ar kadastra apzīmējumiem 5068 006 0098 004 un 5068 006 0098 005, mēslu krātuves ar kadastra apzīmējumu 5068 006 0098 008), kā arī zemesgrāmatā neierakstīto būvju (kontroles konteiners ar kadastra apzīmējumu 5068 006 0098 002, biroja konteiners ar kadastra apzīmējumu 5068 006 0098 003, transformatora apakšstacijas ar kadastra apzīmējumiem 5068 006 0098 006 un 5068 006 0098 007, koģenerācijas stacija ar kadastra apzīmējumu 5068 006 0098 009, sajaucējtvertne ar kadastra apzīmējumu 5068 006 0098 010, hidroliziera tvertne ar kadastra apzīmējumu 5068 006 0098 011 un konteinera tipa koģenerācijas ēka ar kadastra apzīmējumu 5068 006 0098 019) (turpmāk kopā – Biogāzes stacija) pārbūvi; šajā sakarā pārstāvēt Pilnvaras devēja intereses visās valsts un pašvaldību iestādēs, attiecībā pret fiziskām un juridiskām personām, iesniegt un saņemt dokumentus, iesniegumus, projektus, plānus, tehniskos noteikumus un būvatļaujas saistībā ar Biogāzes stacijas pārbūvi, veikt dokumentu saskaņošanu un apstiprināšanu;

2) Pirkuma līgumu, kas 2023.gada 5.decembrī noslēgts starp SIA “AGRO Cemeri”, reģ. Nr. 44103034228, kā Pārdevēju un Iesniedzēju kā Pircēju par nekustamā īpašuma “Cemeri”, kadastra Nr. 50680060007, Litenes pagastā, Gulbenes novadā, un aktīvu, kas norādīti šī līguma 1.pielikumā, iegādi.

Saskaņā ar ierakstiem Vidzemes rajona tiesas Litenes pagasta zemesgrāmatas nodalījumā Nr.100000491197 (turpmāk – Zemesgrāmatu nodalījums) nekustamā īpašuma “Cemeri”, kadastra numurs 5068 006 0007, īpašnieks ir SIA “AGRO Cemeri”, reģistrācijas numurs 44103034228. Nekustamais īpašums sastāv no zemes vienības ar kadastra apzīmējumu 5068 006 0098 (platība 7,72 ha) un 4 (četrām) būvēm: fermentatora ar kadastra apzīmējumu 5068 006 0098 001, koģenerācijas stacijas ar kadastra apzīmējumu 5068 006 0098 004, koģenerācijas stacijas ar kadastra apzīmējumu 5068 006 0098 005 un mēslu krātuves ar kadastra apzīmējumu 5068 006 0098 008. Uz zemes vienības ar kadastra apzīmējumu 5068 006 0098 atrodas 8 (astoņas) būves: kontroles konteiners ar kadastra apzīmējumu 5068 006 0098 002, biroja konteiners ar kadastra apzīmējumu 5068 006 0098 003, transformatora apakšstacija ar kadastra apzīmējumu 5068 006 0098 006, transformatora apakšstacija ar kadastra apzīmējumu 5068 006 0098 007, koģenerācijas stacija ar kadastra apzīmējumu 5068 006 0098 009, sajaucējtvertne ar kadastra apzīmējumu 5068 006 0098 010, hidroliziera tvertne ar kadastra apzīmējumu 5068 006 0098 011 un konteinertipa koģenerācijas ēka ar kadastra apzīmējumu 5068 006 0098 019, kas nav ierakstītas zemesgrāmatā un saskaņā ar Nekustamā īpašuma valsts kadastra informācijas sistēmas datiem atrodas zemes īpašnieka tiesiskajā valdījumā.

Saskaņā ar Vidzemes rajona tiesas tiesneses Ineses Kiršteines 2024.gada 16.aprīļa lēmumu Zemesgrāmatas nodalījuma II.nodaļas 1.iedaļā ierakstīta atzīme Nr. 5.1. – īpašuma tiesība sabiedrībai ar ierobežotu atbildību “Host Latvia”, reģistrācijas numurs 40103755376 (pamats: 2024.gada 25.marta pirkuma līgums, žurnāls Nr. 300006705642).

Atbilstoši Gulbenes novada pašvaldības domes 2018.gada 27.decembra saistošajiem noteikumiem Nr. 20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa” (prot. Nr.25, 29.§) (turpmāk – Teritorijas plānojums) Gulbenes novada teritorijas plānojumā zemes vienībai ar kadastra apzīmējumu 5068 006 0098 (turpmāk – zemes vienība) noteiktais funkcionālais zonējums ir rūpnieciskās apbūves teritorija (R). Rūpnieciskās apbūves teritorija (R) ir funkcionālā zona, ko nosaka, lai nodrošinātu rūpniecības uzņēmumu darbībai un attīstībai nepieciešamo teritorijas organizāciju, inženiertehnisko apgādi un transporta infrastruktūru (Teritorijas plānošanas un izmantošanas noteikumu 186.punkts). Saskaņā ar Teritorijas plānošanas un izmantošanas noteikumu 187. un 192. punktu vieni no teritorijas galvenajiem izmantošanas veidiem ir energoapgādes uzņēmumu apbūve (14006) un atkritumu apsaimniekošanas un pārstrādes uzņēmumu apbūve (13005). Saskaņā ar Teritorijas plānojuma karti “Funkcionālais zonējums un aizsargjoslas” paredzētās darbības vieta neatrodas ainaviski vērtīgā teritorijā. Ievērojot iepriekš minēto, plānotā darbība ir teritorijas atļautā izmantošana.

Pašvaldību likuma 10. panta pirmās daļas 21. punkts nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Ievērojot iepriekš minēto un pamatojoties uz Pašvaldību likuma 10.panta pirmās daļas 21.punktu, Atkritumu apsaimniekošanas likuma 8.panta pirmās daļas 2.punktu, kā arī ņemot vērā Attīstības un tautsaimniecības komitejas ieteikumu, atklāti balsojot: ar 11 balsīm "Par" (Aivars Circens, Anatolijs Savickis, Atis Jencītis, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATĻAUT biogāzes kompleksa ar digestāta lagūnām izveidi nekustamā īpašuma “Cemeri”, kadastra numurs 50680060007, sastāvā ietilpstošajā zemes vienībā ar kadastra apzīmējumu 50680060098 atbilstoši normatīvo aktu prasībām.

2. Lēmumu nosūtīt:

2.1. adresātam: SIA “AGRO Cemeri”, reģistrācijas numurs 44103034228, uz adresi: “Cemeri”, Litenes pagasts, Gulbenes novads, LV-4405;

2.2. pilnvarotajai personai: sabiedrībai ar ierobežotu atbildību “HOST Latvia” uz e-pastu: info@host.lv;

2.2. Valsts vides dienesta Atļauju pārvaldei uz e-pastu: ap@vvd.gov.lv.

3. Kontrolipar lēmuma izpildi uzdot Gulbenes novada pašvaldības izpilddirektoram.

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas. Administratīvais akts, saskaņā ar Administratīvā procesa likuma 70.panta pirmo un otro daļu, stājas spēkā ar brīdi, kad tas paziņots adresātam atbilstoši Paziņošanas likumam. Veids, kādā administratīvo aktu paziņo adresātam – rakstveidā, mutvārdos vai citādi – , neietekmē tā stāšanos spēkā.

Gulbenes novada pašvaldības domes priekšsēdētāja vietniece G.Švika